ลุ้นกันต่อหวยออนไลน์งวด2 เริ่มขาย 6 โมงเช้า ผ่านแอปเป๋าตัง
ลุ้นกันต่อหวยออนไลน์งวด2 เริ่มขาย 6 โมง ผ่านแอปเป๋าตัง 5.27 ล้านฉบับ หลังงวดแรกติดลมบนมีคนถูกรางวัลที่ 1 ห้าคน 5 ใบ
16 มิ.ย. 2565

นายลวรณ แสงสนิท อธิบดีกรมสรรพากร ประธานกรรมการสลากกินแบ่งรัฐบาล เปิดเผยว่า การขายสลากดิจิทัลงวดที่ 2 ที่จะออกรางวัลวันที่ 1 ก.ค. 2565 จะเปิดซื้อขายผ่านแอปเป๋าตังในวันที่ 17 มิ.ย. 2565 เริ่มตั้งแต่ 6 โมงเช้า จนถึงห้าทุ่ม และจะขายจนกว่าจะหมด 5.27 ล้านบาท ซึ่งงวดแรกที่ผ่านมาได้รับความสนใจอย่างมากขายหมดภายใน 5 วันด้านพันโท หนุน ศันสนาคม ผู้อำนวยการสำนักสำนักงานสลากกินแบ่งรัฐบาล เปิดเผยว่า จากการติดตามระบบแอพลิเคชั่นเป๋าตัง แม้ว่าจะมีปัญหาล่าช้าอยู่บ้างในช่วงเวลาหลังออกรางวัลงวดวันที่ 16 มิ.ย.2565 เสร็จเรียบร้อยแล้ว ต่ระบบก็สามารถกลับมาใช้งานได้ตามปกติ และสามารถส่งข้อความแจ้งให้ผู้ซื้อสลากที่ถูกรางวัลได้ครบทั้งหมด ก่อนเวลา 18.00 น. ตามที่คาดไว้ ซึ่งเบื้องต้น คาดว่ามีผู้ถูกรางวัลในงวดนี้รวมกว่า 5 หมื่นรางวัล จากจำนวนสลาก 5.17 ล้านใบทั้งนี้ พบว่า มีผู้ถูกรางวัลที่ 1 มี 5 ราย โดยซื้อสลากรางวัลที่ 1 คนละ 1 ใบ ได้รับรางวัลคนละ 6 ล้านบาท แสดงให้เห็นว่าการซื้อสลากดิจิทัลมีโอกาสถูกรางวัลเหมือนกับการซื้อสลากใบทั่วไปสำหรับการจ่ายรางวัลกรณีที่มีการแจ้งผ่านแอพลิเคชั่นเป๋าตัง ให้มารับเงินที่สำนักงานสลาก สนามบินน้ำ ในวันหลังที่รับแจ้งทันที ส่วนรางวัลที่ 1 จะรับรางวัลละ 6 ล้านบาท โดยจะเสียเฉพาะค่าภาษีอากรแสตมป์ 0.5% หรือ 30,000 บาทขณะที่การประชุมคณะกรรมการสลากในวันที่ 23 มิ.ย.นี้ จะมีการประเมินภาพรวมการขายสลากดิจิทัล ในงวดวันที่ 16 มิ.ย. และ 1 ก.ค. เพื่อประเมินว่า จำเป็นต้องมีการเพิ่มจำนวนสลากดิจิทัล อีกเท่าใดในงวดวันที่ 16 ก.ค. จึงจะอยู่ในระดับที่เหมาะสม ผู้ขายสามารถขายได้หมด ขณะเดียวกัน สลากแบบใบยังสามารถขายได้ ซึ่งจากการประเมินคาดว่า สลากดิจิทัลที่จะเริ่มขายในวันที่ 17 มิ.ย.นี้ จะหมดไว ใกล้เคียงกับงวดวันที่ 16 มิ.ย.ที่ผ่านมา ที่สามารถขายได้หมดภายใน 5 วัน